kardosdrur/scandi-wiki huggingface dataset:
Adore Tour

The Adore Tour var en verdensturné af det amerikanske rockband Smashing Pumpkins. Det var bandets fjerde verdensturné og til fordel for studiealbummet Adore, der blev udgivet i sommeren 1998. Verdensturnéen varede fra 15. maj 1998 til 21. august 1998. 

Verdensturnéen bestod af 61 koncerter i 48 byer fordelt på 21 lande. Den var derved væsentligt kortere end bandets første tre verdensturnéer. Koncerterne fandt sted i Nordamerika, Europa, Asien og Oceanien. Bandet bestod af Billy Corgan, James Iha, D'arcy Wretzky og Kenny Aronoff.  

Tidligt på turnéen kom Smashing Pumpkins forbi Danmark, da bandet spillede i Tivoli i København d. 26. maj 1998 foran 15.000 tilskuere.

Sange 

Eftersom verdensturnéen blev foretaget i forbindelse med udgivelsen af Adore, spillede bandet primært sange fra det nye album. De mest spillede sange var singlerne "Ava Adore" og "Perfect". Derudover blev "To Sheila", "Shame" og "Tear" fra det nye album også spillet flittigt. Samtidig blev "Bullet with Butterfly Wings", "1979" og "Tonight, Tonight" fra dobbeltalbummet Mellon Collie and the Infinite Sadness også spillet ofte, mens der stort set ikke blev spillet nogen sange fra bandets første to album, Gish og Siamese Dream.

De 10 mest spillede sange

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Kenny Aronoff (trommer)
 Mike Garson (klaver)
 Bon Harris (slaginstrumenter)
 Stephen Hodges (slaginstrumenter)
 Lisa Germano (violin) (kun på de allerførste koncerter)

Koncerten i Tivoli d. 26. maj 1998 

Koncerten i Tivoli varede mere end to timer og var bandets femte i Danmark. Der var mødt cirka 15.000 tilskuere op i København. 

Koncerten var én af bandets mange velgørenhedskoncerter på bandets europaturné og fandt sted, før bandet udgav albummet Adore. Til trods for at pladen ikke var kommet på gaden endnu, valgte Smashing Pumpkins næsten udelukkende at spille nyt materiale, selv om bandets seneste to plader havde været utroligt succesrige. 

Foruden sangene fra Adore spillede bandet fire numre fra dobbbelalbummet Mellon Collie and the Infinite Sadness. Samtidig blev "Let Me Give the World to You" også spillet. Sangen var indspillet samtidig med resten af Adore, men nummeret var blevet valgt fra i sidste øjeblik. Sangen blev senere udgivet på MACHINA II/Friends and Enemies of Modern Music i september 2000. Koncerten blev afsluttet med en udvidet coverversion af Joy Division-nummeret "Transmission".

Sætliste 

Sæt:

 "To Sheila"
 "Tear"
 "Once Upon a Time"
 "Crestfallen"
 "Ava Adore"
 "Daphne Descends"
 "Thru the Eyes of Ruby"
 "Perfect"
 "Tonight, Tonight"
 "Let Me Give the World to You"
 "Bullet with Butterfly Wings"
 "Shame"
 "For Martha"

Ekstranumre:

 "1979"
 "Transmission"

Bandet 

 Billy Corgan (sang, guitar)
 James Iha (guitar)
 D'arcy Wretzky (bas)
 Mike Garson (klaver)
 Kenny Aronoff (trommer)
 Bon Harris (slaginstrumenter)
 Stephen Hodges (slaginstrumenter)

Download kopi 

Koncerten fra Tivoli kan downloades gratis på Live Music Archive.

Musikarrangementer
Smashing Pumpkins turnéer
Begivenheder i 1998
Erhvervsøkonomi

Erhvervsøkonomi, driftsøkonomi eller virksomhedsøkonomi (engelsk: Business Economics, Managerial Economics or Business Administration) omhandler bl.a.

 Virksomheders idégrundlag og strategiske muligheder
 Afsætning: Konkurrenceformer, markedstyper og markedsføring
 Regnskab: Herunder også økonomistyring
 Finansiering: Herunder også finansieringsformer (aktier, obligationer m.m.) og investeringsteori
 Organisation: også ledelse
 Entreprenørskab: Start af nye virksomheder, herunder betydningen af kreativitet og innovation for virksomhedsetableringer
 Omgivelsernes indflydelse: miljø, etik, teknologi, it, konkurrenter, samhandelspartnere, interesseorganisationer, erhvervspolitik, EU og internationalisering
 Oplevelsesøkonomi

Eksterne henvisninger 
 Uddannelsesguiden om virksomhedsøkonomi på HHX uddannelsen 
 Fakultet for erhvervsøkonomi og produktion  ved Copenhagen Business School
 Institut for virksomhedsøkonomi, SDU 
 School of Business and Social Sciences  ved Aarhus Universitet
 Erhvervsøkonomi (HA) ved RUC 

 
Erhvervsliv
Hybrid Theory

Hybrid Theory er et album af Linkin Park, der blev udgivet i 2000. Bandet har genren som på engelsk hedder "nu-metal".

Hybrid Theory var bandets oprindelige navn, men de blev nødt til at ændre det, da der allerede eksisterede et elektronisk band ved navn "Hybrid". Bandet besluttede sig så for at ændre deres navn til Lincoln Park, opkaldt efter parken i Santa Monica. De ændrede det hurtigt igen til Linkin Park, der i dag er deres nuværende navn. Der er mange, der fejlagtigt staver bandets navn som 
"Linken Park".
Deres første album blev indspillet uden deres bassist Dave Farrell.

Mange af numrene på albummet var gamle sange bandet havde produceret mellem 1997 og 1999. Sangene deriblandt var:
"One Step Closer" (originalt navngivet "Plaster")
"With You" (originalt navngivet "Now I See")
"Points of Authority" (originalt navngivet "Points & Authority")
"Crawling" (var med på en demo de indspillede da de gik under navnet Hybrid Theory)
"By Myself" (Den originale titel var "Super Xero" som også var bandets første navn)
"In The End" (Originale navn "The Untitled")
"A Place For My Head" (originalt navngivet "Esaul")
"Forgotten" (originalt navn var "Rhinestone")

Den eneste sang der blev taget af fra albummet var "High Voltage" som var en hip hop sang der også var med på Hybrid Theory EP.

Musikstilen 

Musikstilen er en blanding af både hip hop, metal og tunge synthesizer's.

Tre elementer som kendetegner Nu-metal genren.

Nummerliste 
 "Papercut" – 3:05
 "One Step Closer" – 2:36
 "With You" – 3:23
 "Points Of Authority" – 3:20
 "Crawling" – 3:29
 "Runaway" – 3:04
 "By Myself" – 3:10
 "In The End" – 3:36
 "Place For My Head" – 3:05
 "Forgotten" – 3:14
 "Cure For The Itch" – 2:37
 "Pushing Me Away" – 3:12

Placering på hitliste

Singlernes Placering 

Debutalbum fra 2000
Debutalbum fra USA
Linkin Park-album
José González

José Gabriel González er en svensk sanger og sangskriver.

Biografi 
González blev født i Sverige i 1978 af argentinske forældre. I 2003 udgav han sit debutalbum Veneer i Europa. Albummet er siden blevet udgivet i USA (6. september 2005).

Sangen "Crosses" fra albummet Veneer blev brugt i sidste afsnit af anden sæson af den populære amerikanske tv-serie The O.C.. Hans genindspilning af The Knifes "Heartbeats" blev desuden brugt i Sonys tv-reklame for deres BRAVIA-fjernsyn hvor man ser 250.000 farverige hoppebolde komme hoppende ned igennem San Franciscos gader.

Hans varemærke er solo klassik guitar med en blød melodi. Selvom hans arbejde hovedsageligt består af originale værker, har han også lavet covers af numre såsom "Love Will Tear Us Apart" af Joy Division, "Born in the U.S.A." og "The Ghost of Tom Joad" af Bruce Springsteen, og "Teardrop" af Massive Attack.

Foruden at spille solo, er González også medlem af bandet Junip, der endvidere inkluderer Tobias Winterkorn og Elias Araya. Sammen har de udgivet en single-EP, Black Refuge. González desuden samarbejdet med engelske Zero 7 på deres album The Garden hvor han er gæstevokal og instrumentalist på numrene "Futures", "Left Behind", "Today", samt remixversionen af hans eget nummer "Crosses".

González var på turné i USA og Europa i marts/april 2006 hvor han spillede numre fra sit debutalbum og coverversioner af Massive Attacks "Teardrop", Kylie Minogues "Hand on My Heart" og Joy Divisions "Love Will Tear Us Apart".

Han optrådte på Late Night with Conan O'Brien den 29. marts 2006.

Det andet studiealbum "In Our Nature", udkom den 26. september 2007.

Diskografi

Albummer 

 Veneer (2003) #7 UK, #86 AUS
 In Our Nature (2007)
 Vestiges & Claws (2015)
 Local Valley (2021)

Singler 

 "Heartbeats" (2006) #9 UK, #66 AUS
 "Crosses" (2006) #107 UK
 "Hand On Your Heart" (2006) #29 UK, #88 AUS

EP'er 

 Crosses (UK 2003)
 Remain EP (UK 2003)
 Stay in the Shade EP (UK 2005, US 2006)
 Australian Tour EP (Aus/NZ 2005)

Eksterne henvisninger 

 Officiel hjemmeside
 

Sangere fra Sverige
Guitarister fra Sverige
Har spillet på Roskilde Festival
The Knife

The Knife var et svensk band der primært fokuserer på elektronisk musik og indie. Gruppen blev dannet tilbage i 1999 og bestod af søskendeparret Karin Dreijer Andersson og Olof Dreijer, som har deres eget pladeselskab, Rabid Records. 

Et af gruppens karakteristika er at de ikke vil samarbejde med medierne eller mainstream musikscenen, som altså vil sige at gruppen sjældent står offentligt frem. På de fleste af deres promofotos er medlemmerne maskeret og indtil for nylig har gruppen helt nægtet at optræde live.

The Knife vandt en Grammy award som bedste popgruppe år 2003, men de boykottede ceremonien ved at sende to repræsentanter fra en anden gruppe. De var klædt ud som gorillaer, og nummeret »50« skrevet på deres kostumer. De gjorde dette som en protest mod den mandlige dominans der er i musikindustrien. Albummet Deep Cuts blev også nomineret til en Grammy som det bedste album i 2003, men titlen gik dog til The Cardigans.

Gruppen blev igen sat i fokus i slutningen af 2005, da José González lavede en cover version af Heartbeats på sit 2003 album, Veneer. Sangen blev også brugt af Sony i deres Color Like No Other BRAVIA reklame. I 2006 blev den også udgivet som single.

I 2013 udgav gruppen deres længeventede album Shaking the habitual, der i følge bandet selv, bliver deres sidste.

Diskografi

Albums 
 The Knife (2001)
 Deep Cuts (2003)
 Silent Shout (2006)
 Tomorrow, In a Year (2010)
 Shaking the habitual (2013)

Singles 
 Afraid of You (2000)
 N.Y. Hotel (2001)
 Got 2 Let U (2002)
 Nedsvärtning (2002)
 Heartbeats (2002)
 You Take My Breath Away (2003)
 Pass This On (2003)
 Handy-Man (2003)
 Silent Shout (2006)
 Marble House (2006)
 We Share Our Mothers’ Health (2006)
 Like A Pen (2006)

Soundtracks 
 Hannah med H Soundtrack (2003)

Andet 

Karin Dreijer optræder som gæste vokal på:
 What Else Is There? — Röyksopp (2005)

The Knife producerede:
 Who’s That Girl? — Robyn (2005)

Eksterne henvisninger 

 http://www.theknife.net Officelle webside

Musikgrupper fra Sverige
Musikgrupper fra 1999
Ophørt i 2014
Lasse Spang Olsen

Lasse Spang Olsen (født 23. april 1965) er en dansk filminstruktør.

Lasse Spang Olsen er tidligere stunt-koordinator og søn af Ib Spang Olsen.
Efter at have set bag om stunt-filmen Tænk at de tør besluttede han og broderen Martin Spang Olsen sig for at blive stuntmænd. Han har været med til at indføre stunts i Danmark.

Han har tidligere dannet par med skuespillerinden Laura Drasbæk

Omkring 1985 havde brødrene en stuntskole i København.

Filmografi

Instruktør 
 Verdens centrum - i Mayalandet (1992) dokumentarfilm
 Hvordan vi fik vores naboer ( 1993 ) kortfilm
 Hvor ligger Painful City? (1993)
 Operation Cobra (film) (1995)
 Davids bog (1996)
 I Kina spiser de hunde (1999) 
 Jolly Roger (2001) 
 Gamle mænd i nye biler (2002) 
 Inkasso (2004) 
 Den gode strømer (2004) 
 Den Sorte Madonna (2007)
 Den Sidste Rejse (2011)

Manuskriptforfatter 
 Jolly Roger (2001) 
 Den gode strømer (2004)

Eksterne henvisninger 
 
 LasseSpangOlsen.dk

Personer fra Virum 
Filminstruktører fra Danmark
Personer i Kraks Blå Bog
Stuntman
Martin Spang Olsen

Martin Spang Olsen (født 24. november 1962) er en dansk skuespiller, primært kendt i Danmark som stuntman i film.

Familiebaggrund og uddannelse 

Martin Spang Olsen er søn af tegneren og forfatteren Ib Spang Olsen og maleren Nulle Øigaard samt storebror til stuntman og filminstruktør Lasse Spang Olsen. Han blev student fra Aurehøj Gymnasium 1981 og i 2007 cand. mag. i musikvidenskab og oldtidskundskab fra Københavns Universitet og Royal Holloway and Bedford New College (University of London).

Spang Olsen er privatuddannet i stunt i USA (1989 og 1990) af bl.a. Paul Stader og Gene LeBell. Som stuntman og/eller skuespiller har Martin Spang Olsen har medvirket i mere end 100 teater-, film- og tv-produktioner siden 1983.

Filmografi

Skuespiller 

 Himlen Falder (2009)
 Inkasso (2004) 
 Kærlighed ved første hik 3 – Anja efter Viktor (2003)
 I Kina spiser de hunde (1999)
 Blind gudinde (1996-97)
 Davids bog (1996)
 Operation Cobra (1995)
 Jesus vender tilbage (1992)
 Sea Dragon (1990)
 Duksedrengen (1989)
 Mord i mørket (1986)
 Den kroniske uskyld (1985)
 Midt om natten (1984)

Stunts 

 Himlen Falder (2009)
 Inkasso (2004)
 Den gode strømer (2004)
 Svarte penge, hvite løgner (N) (2004)
 Jolly Roger (2001)
 Davids bog (1996)
 I Kina spiser de hunde (In China they eat dogs) (1999)
 Farlig farvann (N) 1995)
 Bekinisesongen (N) (1993)
 Krummerne 2 - Stakkels Krumme (1992)
 Painful City (1992)
 Gøngehøvdingen (1992)
 Drengene fra Sankt Petri (1991)
 Sea Dragon (UK) (1990)
 Bananen - skræl den før din nabo (1990)
 Duksedrengen (1989)
 Miraklet i Valby (1989)
 Jydekompangniet 3 (1989)
 Lykken er en underlig fisk (1989)
 Mord i Paradis (1988)
 Een gang strømer... (1987)
 Mord i mørket (1986)
 Yes, det er far (1986)
 Walter og Carlo – op på fars hat (1985)
 Den kroniske uskyld (1985)
 Midt om natten (1984)

Bibliografi 

 Stunt (I-II) (Bogfabrikken Fakta, 1991)
 Stunttræning – vold som leg (Gyldendal, 1994).
 Sang, Dans og Slagsmål (L&R Fakta 1998)
 Organisk Frasering (Edition Wilhelm Hansen, 2002)
 Martin S’ Julerim (Elkjaeroghansen, 2002)

Referencer

Eksterne henvisninger 
 Martin Spang Olsens hjemmeside
 

Skuespillere fra Danmark
Studenter fra Aurehøj Gymnasium
Stuntman
FM

Forkortelsen FM (fm, Fm eller fM) har flere betydninger:

 FM-radio – et VHF frekvens bånd fra 87,5 MHz til 108 MHZ til radiofoni.
 Frekvensmodulation – et radioteknisk begreb.
 Fermium – et grundstof.
 Femtometer – en videnskabelig måleenhed, (10−15 m = en billiardenedel meter)
 Fynsmesterskab – en sportskonkurrence.
 Football Manager – et PC-spil.
 Fide Master - titel i skak der rangerer under GM (Stormester) og IM (International Mester)
 Facility management -

Se også 
 .fm – Mikronesiens topniveaudomæne
Sten Sture

To svenske rigsforstandere bar navnet Sten Sture:
 Sten Sture den ældre – levede ca 1440 – 1503. Regerede 1501-1503
 Sten Sture den yngre – levede 1492 el. 1493 – 1520. Regerede 1512-1520
Bolsje

Et bolsje (eng. boiled sweet) er et hårdt stykke sukkerbaseret slik, der er tilsat smags- og evt. farvestoffer. De kan være massive eller fyldte og findes i mange størrelser og former. Større bolsjer kendes som "hold kæft-bolsjer".

Nogle klassiske bolsjetyper

Eksterne henvisninger
Hold kæft-bolsje

Et hold kæft-bolsje er et bolsje, som er meget stort.

Navnet kommer af, at det er så stort, at man ikke kan tale med det i munden. Udtrykket benyttes også i overført betydning, f.eks. i politisk sammenhæng om at give folk noget andet end det, de ønsker, og som man ikke kan eller vil imødekomme, i et forsøg på at lægge en dæmper på deres krav eller utilfredshed.

I nogle butikker (bl.a. Søstrene Grene) kan man købe hold mund-bolsjer, som er en eufemistisk betegnelse for det samme.

Se også
Slik

Bolsjer
Minimumsloven

Minimumsloven udtrykker den lovmæssighed, at planters vækst bliver hæmmet af den ressource, der er vanskeligst tilgængelig på voksestedet. Omvendt gælder det også, at tilførsel af en vækstfaktor, som allerede findes i tilstrækkelig mængde, ikke vil fremkalde øget vækst.

Teorierne til minimumsloven blev udtænkt af tyskeren Carl Philipp Sprengel i 1828, men formuleret og gjort folkeligt kendt af Justus von Liebig i 1855 ved navnet Liebigs kar. Her får det korteste bræt i karret vandet til at løbe over, svarende til at udbyttet ikke kan blive større på grund af en begrænsende faktor. For at få mere udbytte må man forlænge brættet.

Minimumsloven en vigtig grundpille i forståelsen af planters gødningsbehov og i den praktiske anvendelse af gødning. Høstudbyttet kan ikke stige ud over den mængde, der bestemmes af den vækstfaktor, som er mest i underskud. En afbalanceret gødningsanvendelse betyder, at man først og fremmest afhjælper de mest udbyttebegrænsende næringsstofmangler. Mindre velovervejet kan man i stedet vælge at tilføre en blandingsgødning ("NPK"), som dækker alle behov.

Jordbrug
NPK

NPK er en forkortelse for plantenæringsstofferne Nitrogen (nitrat- eller ammoniumkvælstof), Phosphor (fosfat) og Kalium. Disse stoffer fjernes i store mængder, når man høster udbytte af dyrket jord. Da de samtidig bruges i tilsvarende stor mængde af planterne, opstår der let en udpining af jorden, dvs. en mangel på netop disse og andre tilsvarende stoffer. Derfor har man fremstillet blandede kunstgødninger ("NPK-gødninger"), som indeholder disse stoffer i let tilgængelig form.

Man blander gødningstyperne for at undgå, at et enkelt stof kommer i underskud: Dette ene stof vil da begrænse planternes vækst. Se minimumsloven.

Se også
 Gødning

Jordbrug
Gødning
Medal of Honor

Medal of Honor er den højeste amerikanske militære udmærkelse for tapperhed under kamp. Den kaldes også Congressional Medal of Honor, idet den uddeles af præsidenten i kongressens navn. Medaljen blev indstiftet af Abraham Lincoln i 1862 og er siden uddelt 3460 gange.

Grundlaget for medaljen er formuleret således:

"Præsidenten må i Kongressens navn tildele og overrække en Medal of Honor til et medlem af de væbnede styrker, der har udmærket sig selv ved fremtrædende tapperhed og frygtløshed under risiko for sit eget liv og udover hvad pligten kræver i en aktion imod en fjende af De forenede Stater"

Privilegier 
Modtagere af medaljen har en række rettigheder dels ved tradition, dels ved lov.

Det er en tradition at alle andre soldater, sømænd og piloter med rang helt op til præsidenten skal påbegynde honnøren. I det tilfælde at en højerestående officer træffer en modtager af Medal of Honor hilser officeren ikke soldaten, men medaljen.

Ved lov har modtageren rettigheder:
 Han har ret til at komme på Medal of Honor Roll der giver rettil en speciel pension der den 1. december 2004 var på $1027 om måneden. Beløbet reguleres løbende.
 Han får et ekstra uniformstilskud
 Han har ret til lufttransporter
 Han har et specielt identitetskort som giver ham og hans familie lave gebyrer og vekselkurser
 Hans børn kan optages på alle USAs militære skoler og universiteter uden adgangsbegrænsning
 Han får pensionen forøget med 10%
 Siden 23. oktober 2002 får han et specielt Medal of Honor flag
 Han må bære medaljen på passende civilt tøj
 Han må bære uniform når han vil. Andre tidligere medlemmer af de væbnede styrker må det kun ved ceremonielle lejligheder

Se også 
 Tapperhedskorset
 Victoriakorset
 Jernkorset

Fodnoter

Eksterne henvisninger 

 Medal of Honor 

USA's militær
Ordener, dekorationer og medaljer fra USA
Caja Heimann

Caja Heimann (7. december 1918 i København – 12. august 1988) var en dansk skuespillerinde.

Oprindelig uddannet bankassistent.

Som skuespiller blev hun uddannet fra Odense Teater i 1943 og optrådte herefter på teatret et par år.

Sidenhen fulgte engagementer på Aalborg Teater, Apolloteatret, Riddersalen, Fiolteatret og Ungdommens Teater.

Herudover medvirkende hun også i Fiffer-revyen og Cirkusrevyen.

I tv fik hun roller i serierne Ka' De li' østers?, Huset på Christianshavn og En by i provinsen.

Hun var i 11 år gift med skuespillerkollegaen Louis Miehe-Renard med hvem hun fik tre børn – Pierre Miehe-Renard, Anja Miehe-Renard og Katja Miehe-Renard – der alle også er gået skuespillervejen.

Blandt de film Caja Heimann nåede at medvirke i kan nævnes Vagabonden (1940), Himlen er blå (1954), Kispus (1956), Pigen og vandpytten (1958), Utro (1966), Far laver sovsen (1967), Rend mig i revolutionen (1970), Hør, var der ikke en som lo? (1978) og Danmark er lukket (1980).

Heimann er begravet på Vestre Kirkegård.

Noter

Eksterne henvisninger 
 

Skuespillere fra Danmark
Personer fra København
Carl Alstrup

Carl Marius Alstrup (født 11. april 1877 i Sundbyvester (København), død 2. oktober 1942 i Snekkersten) var en dansk skuespiller og sanger.

Debuterede i Oslo i 1896 som medlem af en dansk teatertrup. Alstrup er kendt for sin medvirken i talrige stumfilm samt optrædender i en række revyer med sange og sketch. Han eksperimenterede med farvefilm, længe før den slog igennem, men hans opfindelse slog ikke igennem.

Af hans sange huskes "Jeg kysser Deres hånd, Madame" og "Bobby, du må have ondt i håret".
Mest kendt er "Manden på risten" fra 1936.

Han nåede at indspille enkelte talefilm: Den kloge mand (1937), Vagabonden (1940), En forbryder (1941) og Peter Andersen (1941).

Filmografi 

 1909 Gøngehøvdingen
 1916 Kunstens Tornevej 1920 Manden, der sejrede 1937 Den kloge mand 1940 Vagabonden 1941 En forbryder 1941 Peter Andersen''

Eksterne henvisninger 
 
 

Teaterskuespillere fra Danmark
Sangere fra Danmark
Personer fra København
Personer i Kraks Blå Bog (afdøde)
Filmserie

En filmserie er en serie eller række af relaterede film. Der er ingen "regler" for sammenhængen mellem filmene i en filmserie. Men filmene kan fx foregå inden for samme fiktive univers, have samme hovedperson, eller plottet kan udvikle sig handlings- og tidsmæssigt over flere film. 

Populære danske filmserier er bl.a.
 Olsen-banden
 Soldaterkammerater
 Far til fire
 Anja og Viktor

Populære udenlandske filmserier er bl.a.
 Star Wars
 James Bond
 Terminator
 Harry Potter
 Godfather
 Transformers.

Se også 
 Trilogi
 Tv-serie
Chador

En chador (Persisk چادر) er et ydre klæde som bæres af kvinder; det er en af måderne hvorpå en muslimsk kvinder kan følge ħijāb beklædningsreglerne. Det er et traditionelt iransk klæde som oftest bruges af praktiserende muslimske kvinder i Iran.

En chador er et langt, semicirkulært stykke stof som er åbent foran. En chador har ingen åbninger til hænder men holdes lukket af hænderne eller ved at vikle endestykkerne omkring taljen.

Traditionelt har sort været skyet på grund af at den ofte associeres med død og begravelser, og hvidt eller mønstret var foretrukket. Nu er sort blevet den almene farve på en chador, bortset for hos ældre kvinde fra visse landdistrikter.

Oprindeligt blev en chador båret sammen med et tørklæde (rusæri), bluse (pirhan) og skørt (doman) eller et skørt over bukser (shælvar). Efter den iranske revolution i 1979 begyndte chadoren at blive båret over et tørklæde (trukket over khemar mæghne eller 'rusæri) og en lang overfrakke (jilbab eller manteau) blev populær til brug ved total tildækning.

Se også 
 Burka
 Hijab
 Niqab
 Tørklæde

Eksterne henvisninger 

Iran
Kåber
Religiøs beklædning